АҞӘА, рашәара 26 - Sputnik, Бадри Есиава. Аԥсны Апарламент атәыла ахадеи апрокуратура хадеи рахь ажәадгала ҟарҵеит Қырҭтәыла Апарламент адепутат Акаки Бобохиӡе иганахь ала ашьаус хацыркызарци Егры иахьаҵанакуа аҳәаа аркызарци.
"Қырҭтәыла Апарламент адепутат Акаки Бобохиӡе иажәаәқа еиҭасҳәоит: Аԥсны ауаа сшьуан, ԥхьаҟагьы исшьлоит. Иара ари адунеи иаҳауа иҳәеит. Сара исҭахуп атәыла ахадеи апрокуратура хадеи рахь ажәадгала ҟасҵарц, абри ауаҩ иганахь ала ашьаус хацыркызарц, урыстәылатәи ҳколлегацәа рахь аҳәара зуеит жәларбжьаратәи ашьҭазаара изырурц. Иара убасгьы Аԥсны ахада сиҳәоит ақырҭуа-аԥсуа ҳәаа аркызарц Қырҭтәыла аҭагылазаашьа ҭышәынтәалаанӡа", - иҳәеит адепутатцәа зегь рыхьӡала Дмитри Дбар.
Иара убасгьы иазгәеиҭеит иахьа ари анаҳачҳа уаҵәы ҳаппонентцәа еиҳау рхы иаҭәаршьоит ҳәа.
Рашәара 20 раахыс Қырҭтәыла аоппозициаа рықәгыларақәа мҩаԥысуеит. Аҵыхәтәантәи адыррақәа рыла Апарламент аҿаԥхьа аиҿагыларақәа раан аахақәа роуит 240 –ҩык. Иаанкылоуп 300 –ҩык.